नेशनल डेस्कः दशकों से सत्यपाल मलिक को जानने वालों का कहना है कि वह राजनीतिक माहौल के अनुसार काम करते हैं। मलिक ने ही 1978 में कांग्रेस के साथ वार्ता की थी कि उसे प्रधानमंत्री पद के लिए चरण सिंह चौधरी का समर्थन करना चाहिए। मोरार जी देसाई सरकार में चरण सिंह गृह मंत्री थे। मलिक तब चौधरी साहब के बहुत करीबी थे क्योंकि वह उत्तर प्रदेश में बड़ौत से संबंध रखते थे। अंतत: इंदिरा गांधी इस बात पर राजी हो गई और मोरार जी देसाई सरकार का पतन हो गया तथा चरण सिंह प्रधानमंत्री बन गए। बाद में कांग्रेस ने अपना समर्थन वापस ले लिया और चरण सिंह से सत्ता छिन गई। मगर कांग्रेस ने सत्यपाल मलिक को 1980 में राज्यसभा का टिकट देकर खुश किया।